הרזיה: הכינו את גופכם לקיץ • BEOK
רפואה פרטית > דיאטה, תזונה > הרזיה: הכינו את גופכם לקיץ
לקראת הקיץ המתקרב, הגיע הזמן להתחיל בתהליך הרזיה ולהוריד את כל הקלוריות שצברנו בחגים של החודשיים האחרונים. היות ואף פעם לא קל להתחיל בתהליך הרזיה, הכנו עבורכם כמה טיפים שיעזרו לכם בהשגת המטרה.
מאת רז זהביאן
אחרי חגי "הבשר", עשירי הקלוריות, שעברנו בחודשים האחרונים וחג השבועות שאף הוא טומן בחובו לא מעט פיתויים וקלוריות ממגוון עשיר של מוצרי החלב, אנו חוזרים לשגרה ומתכוננים לקיץ הקרב.
ומה מאפיין יותר את עונת הקיץ, אם לא השמש, הים, החום והבגדים הקצרים. על מנת שנוכל לזכות בחזרה בפיגורה שלנו לקראת העונה החמה, עכשיו זה בדיוק הזמן להתחיל בתהליך הרזיה, שיתרום לבריאותנו הגופנית ויעשה פלאות לביטחוננו העצמי.
למידע נוסף בנושא הרזיה, היכנסו לפורומים:
לפניכם כמה טיפים, שיעזרו לכם במשימת ההרזיה שלפניכם:
ראשית כל, חשוב מאוד להתכונן בהתאם. ערכו תפריט הרזיה, הוא צריך להיות מופחת בקלוריות ובשומנים שאתם צורכים מדי יום.
אם פעלתם כמו שצריך וכללתם בתפריט הרזיה מנות של סלט, מומלץ להכינו סמוך לשעת הארוחה כדי לשמור על ערך הוויטמינים, מה גם שסלט טרי הרבה יותר ערב לחיך מאשר כזה שעמד כמה שעות במקרר.
הקפידו להשתמש בסירים ובמחבתות מטפלון אשר מאפשרים שימוש מינימאלי בשמן ובכך מקלים על הרזיה.
העדיפו מוצרים העשויים מדגנים מלאים במקום מקמח לבן, הם יסיעו להעשרת התפריט בסיבים התורמים לשובע ופעילות תקינה של המעי, כל אלה חשובים מאוד לבריאות הכללית ותורמים לתהליך הרזיה.
אם אתם אוכלים ביצה, ותרו על החלמון והעדיפו את החלבון, הוא תורם רבות לבניית שרירי הגוף.
תורידו לגמרי או צמצמו עד כמה שניתן את כמויות השמן, הסוכר ומוצרי קמח לבן מהתפריט, הם פצצת קלוריות ומקשים מאוד על הרזיה.
על מנת שתצליחו באמת להשיג את המטרה שהצבתם לעצמכם – התחילו להתאמן. רצוי להתחיל הליכות בחוץ, מזג האוויר מושלם בתקופה הזו של העונה להליכות. הליכות על החול הרך בים יעזרו הן לחיזוק השרירים המייצבים ברגליים והן לשריפת קלוריות.
מי שבבניין המגורים שלו יש מעלית, רצוי שיוותר על השימוש בה ובמקום זה יעלה במדרגות – כך תשרפו קלוריות נוספות מדי יום ביומו ותתעשו עוד צעד חיוני בתהליך הרזיה.
למתאמנים הרוצים להשיל את שכבת השומן מהבטן: אין צורך לבצע כפיפות בטן כל יום, שרירי הבטן הם כמו כל שריר אחר, כשמשמעות הדבר היא שהם צריכים מנוחה על מנת להתפתח. על כן, יש להתמקד יותר באימון אירובי ובעיקר בתזונה נכונה.
התחילו לעבוד עם משקולות. אנו נוטים לזלזל בעבודה עם משקולות אך גוף עם מסת שריר גדולה יותר שורף יותר קלוריות הן במנוחה והן בפעילות. רצוי שמדריך מוסמך יכוון אתכם לעבודה נכונה עם משקולות, שמא זה יכול לגרום לנזקים בלתי הפיכים לגוף.
יש להטמיע אורח חיים נכון ולא "לשגע" את הגוף בדיאטות או בעליות וירידות דרסטיות במשקל. יש למצוא את נקודת האיזון של המשקל והפעילות הגופנית ולהתמיד בהם.
טיפ מצוין לקיץ: ותרו על האוטו והתחילו לנסוע באופניים, כך גם תחסכו בדלק, גם תמנעו זיהום אוויר וגם תבצעו אימון כושר מעולה בכל רכיבה: שריפת קלוריות מעולה, חיזוק שרירי הרגליים ושיפור הכושר הגופני הכללי.
מי שמחפש להעביר הילוך ולהיכנס חזק לכושר למטרות בריאות וחיטוב הגוף, רצוי להירשם לחדר כושר ולבקש ממדריך מוסמך שיבנה תוכנית עבודה מיוחדת ומותאמת אישית.